VEGA præsenterer  
**SON LUX GÆSTER VEGA TIL NOVEMBER**  
*Den amerikanske sangskriver og komponist Ryan Lott gæster Lille VEGA med hans atmosfæriske og synth-drevne indie-pop under navnet Son Lux den 8. november*

Ryan Lott aka [Son Lux](https://www.facebook.com/sonlux?fref=ts) har på kort tid skabt sig et imponerende repertoire, som både omfatter soundtracks, samarbejder med kunstnere som Sufjan Stevens, My Brightest Diamond, These New Puritans og Peter Silberman fra The Antlers. Som soloartist har han siden 2008 under navnet Son Lux udgivet fire soloalbums og to ep’er, mens det er blevet til et enkelt album og en EP med bandet Sisyphus, der altså blandt andet også tæller Sufjan Stevens.

**Gæster VEGA med nyt lineup og album**Når Son Lux gæster Lille VEGA, bliver det med guitarist og komponist Rafiq Bhatia på guitar og Ian Chang på trommer – begge kendt fra en række andre projekter, samt solokarrierer. Trioen bringer sammen Son Lux’ musikalske univers til nye højder. Son Lux annoncerede i marts en opfølger til EP’en *Alternate Worlds* fra sidste år, som udgives via Glassnote. Albummet har fået titlen *Bones* og udkommer den 23. juni.

Allerede nu kan du lytte til singlen og se videoen til ”Change is Everything” fra det kommende album på [youtube](https://www.youtube.com/watch?v=OGtUDffAdy8).

**Minimalistisk men storladent**  
Son Lux’ lydbillede er på én gang kaotisk og stikker i mange retninger, men Ryan Lotts evne til at nedbarbere og holde fokus på virkemidler og melodi, gør at man aldrig farer vild i hans flotte og stemningsfulde kompositioner. Vi glæder og meget til at opleve Son Lux i Danmark for første gang søndag den. 8 november.

**Fakta om koncerten:**Son Lux (US)  
Søndag den 8. november kl. 21.00  
Lille VEGA, Enghavevej 40, 1674 København V  
150 kr. + gebyr  
Forsalg via VEGAs hjemmeside og Billetnet fra dags dato.  
[Læs mere](http://vega.dk/arrangementer/son-lux-18319.html) om Son Lux i VEGA.

*For yderligere oplysninger kontakt venligst*  
Jeppe Nygaard Christensen  
Kommunikationsmedarbejder, VEGA  
[jc@vega.dk](mailto:jc@vega.dk) - 3326 0953